Wikströmin linja-autoliikenne

Wikströmin linja-autoliikenne (ennen Wikström & Degerlund) on raaseporilainen linja-autoliikennöitsijä. Yhtiön perustivat Hilding Wikström ja Bertel Degerlund vuonna 1945.

Bromarvista kotoisin olleet Hilding Wikström ja Bertel Degerlund aloittivat liikennöinnin käytetyllä kuorma-autolla keväällä 1945. Vuonna 1948 ostettiin seka-auto ja vuonna 1949 ensimmäinen uusi linja-auto. Kaikki 1950-luvun ajan hankitut linja-autot olivat Volvo-merkkisiä, mutta 1960-luvun alussa yhtiö siirtyi käyttämään Scaniaa. Wikström & Degerlund oli Kutter-koritehtaan asiakas 1960-luvulta Kutterin toiminnan loppumiseen, vuoteen 1988 saakka. Vuonna 1973 yhtiön päälinjaksi tuli päivittäinen pikavuoro Bromarv–Helsinki. Yhtiöstä tuli Wikströmin perheyhtiö vuonna 1981, jolloin toinen perustaja Bertel Degerlund myi osuutensa.

Vuonna 1997 Wikström & Degerlund ajoi pikavuoroja Hanko–Tammisaari–Helsinki ja Bromarv–Tammisaari–Helsinki sekä koululaisvuoroja Bromarvin, Tenholan ja Tammisaaren alueilla. Vuosina 1962–1981 yhtiö ajoi myös linjaa Hangosta Turkuun. Yhtiöllä oli kuusi linja-autoa ja sen toimitusjohtajana oli Hilding Wikströmin poika Ralf Wikström. Vuotuinen ajosuorite oli puoli miljoonaa kilometriä, ja yhtiön liikevaihto jakautui puoliksi linjaliikenteen ja tilausajojen kesken.

Reitit 
Yhtiö harjoittaa liikennettä Raaseporin seudulla Helsinkiin asti. Tilausajoja yhtiö harjoittaa koko euroopassa.

 Bromarv-Tammisaari
 Tammisaari-Bromarv
 Bromarv-Helsinki-Bromarv
 Hanko-Helsinki-Bromarv (pika)
 Bromarv-Tenhola-Prästkulla-Tammisaari
 Tammisaari-Tenhola-Prästkulla-Tammisaari

Lähteet

Aiheesta muualla 
 Kotisivut wikstomsbusstrafik.fi

Suomalaiset linja-autoyhtiöt
Raaseporin liikenne